sagorsarker/bangla-wikipedia huggingface dataset:
ব্যবস্থাপনা হিসাববিজ্ঞান

ব্যবস্থাপনা হিসাববিজ্ঞান হল প্রতিষ্ঠানের ব্যাবস্থাপকদের নিতি নির্ধারন ও সিদ্ধান্ত নেওয়ার কাজে হিসাবের তথ্যগুলো বিশেষ বিন্যাসে ও পদ্ধতিতে প্রস্তুত করার বিজ্ঞান। এর অন্যতম উদ্দেশ্য হল ব্যবস্থাপকরা যেন প্রতিষ্ঠানের সমস্ত কার্যকলাপ সম্পর্কে অবগত থাকতে পারেন এবং উক্ত কার্যকলাপ নিয়ন্ত্রণ ও নিরীক্ষণ করতে পারেন।
প্রতিষ্ঠানের আর্থিক হিসাবের সাথে ব্যবস্থাপনা হিসাবের পার্থক্য হলঃ
সঠিক পরিকল্পনা প্রয়োগ ও উপযুক্ত সিদ্ধান্ত গ্রহণ, নিয়ন্ত্রণ ব্যবস্থাপর সকল কাজ সঠিকভাবে পরিচালনা করার জন্য বিভিন্ন হিসাব উপযুক্ত পদ্ধতিতে তৈরি করাই হলো ব্যবস্থাপনা হিসাববিজ্ঞান।ব্যবস্থাপনা হিসাববিজ্ঞান হলো এমন একটি শাখা যা ব্যবসায়িক প্রতিষ্ঠানের নিয়ন্ত্রণ, পরিচালনা এবং সংস্থাপন সম্পর্কিত একটি সিদ্ধান্ত গ্রহণ ও পরিচালনা করে।
এটি হিসাববিজ্ঞানের একটি বিশেষ অংশ যা ব্যবস্থাপনা পদ্ধতি, নিয়ন্ত্রণ পদ্ধতি, মূল্যনির্ধারণ এবং ব্যবসায়িক সমস্যার সমাধান এবং উন্নতির জন্য তথ্য এবং পরিচালনা সরবরাহ করে। ব্যবস্থাপনা হিসাববিজ্ঞান প্রায়শই ব্যবস্থাপনা লেভেলে অফিসারদের সহায়তা করে এবং কর্মীদের কার্যকলাপ পরিচালনা করার জন্য তথ্য সরবরাহ করে।
ব্যবস্থাপনা হিসাববিজ্ঞানের প্রাথমিক উদ্দেশ্য হলো ব্যবস্থাপনিক সিদ্ধান্ত গ্রহণে সমর্থন ও তথ্য সরবরাহ করা।
ব্যবস্থাপনা হিসাববিজ্ঞান একটি প্রতিষ্ঠানের কার্যকারীতা নিয়ে পর্যালোচনা করে তথ্য সরবরাহ করে এবং প্রতিষ্ঠানের সঠিক নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ করে। এটি প্রতিষ্ঠানের বিভিন্ন কার্যকলাপে সক্ষমতা বৃদ্ধি করে এবং কর্মসংস্থানে কার্যক্ষমতা উন্নতি করে।
ব্যবস্থাপনা হিসাব বিজ্ঞান পরিচালনার কার্যকারীতা পরিচালনার পদ্ধতি, পরিচালনার পরিকল্পনা এবং পরিচালনার পরিচালকদের জন্য তথ্য সরবরাহ করে। এটি প্রতিষ্ঠানের নীতি এবং পরিকল্পনা তৈরি করে যা কর্মীদের পরিচালনা করে এবং উচ্চপদস্থ কর্মকর্তাদের সঠিক সিদ্ধান্ত গ্রহণে সহায়তা করে।
ব্যবস্থাপনা হিসাববিজ্ঞান প্রতিষ্ঠানের মধ্যে একটি গুরুত্বপূর্ণ ভূমিকা পালন করে। এটি প্রতিষ্ঠানের সার্বিক কার্যক্ষমতা, নিয়ন্ত্রণ এবং পরিচালনা সম্পর্কিত সিদ্ধান্ত গ্রহণ ও পরিচালনা করে। ব্যবস্থাপনা হিসাব বিজ্ঞান প্রতিষ্ঠানের নিয়ন্ত্রণ এবং পরিচালনা উন্নত করে। এটি সঠিক ব্যবস্থাপনা পদ্ধতি, নিয়ন্ত্রণের পদ্ধতি এবং পরিচালনার প্রক্রিয়াগুলি পরিবর্তন এবং উন্নত করে। প্রতিষ্ঠানের বিভিন্ন ক্ষেত্রে প্রযোজ্য নিয়ন্ত্রণ মাপে ব্যবস্থাপনা হিসাববিজ্ঞান একটি সঠিক নিয়ন্ত্রণ ও পরিচালনা সিস্টেম সরবরাহ করে।
মমিনুল হক

মমিনুল হক সৌরভ (জন্ম: ২৯ সেপ্টেম্বর, ১৯৯১) সমুদ্র উপকূলীয় জেলাশহর কক্সবাজারে জন্মগ্রহণকারী বাংলাদেশী ক্রিকেটার। বামহাতি ব্যাটার হিসেবে বাংলাদেশ জাতীয় ক্রিকেট দলের অন্যতম খেলোয়াড় তিনি। ‘সৌরভ’ ডাকনামে পরিচিত মমিনুল হক ধীরগতিতে বামহাতি অর্থোডক্স বোলিং করে থাকেন। ঘরোয়া ক্রিকেটে চট্টগ্রাম বিভাগে খেলার পূর্বে ঢাকা বিভাগে খেলেছেন। পাশাপাশি বাংলাদেশ প্রিমিয়ার লিগে সিলেট রয়্যালস দলের হয়ে খেলছেন। টেস্টে দুই ইনিংসেই সেঞ্চুরি করা প্রথম বাংলাদেশি তিনি। তিনি বাংলাদেশের জাতীয় টেস্ট দলের সাবেক অধিনায়ক
বাংলাদেশের বৃহত্তম ক্রীড়া প্রশিক্ষণ কেন্দ্র বিকেএসপিতে ক্রিকেট বিষয়ে অধ্যয়ন করেন মমিনুল। ২০১১ সালে বিকেএসপি থেকে স্নাতক ডিগ্রী লাভ করেন।
শুরু থেকেই বয়সভিত্তিক ঘরোয়া ক্রিকেটে নির্ভরযোগ্য বামহাতি ব্যাটসম্যান হিসেবে আবির্ভূত হন তিনি। ২০০৮-০৯ মৌসুমে ঢাকা বিভাগীয় ক্রিকেট দলের হয়ে চট্টগ্রাম বিভাগীয় ক্রিকেট দলের বিপক্ষে প্রথম-শ্রেণীর ক্রিকেটে অভিষেক ঘটে মমিনুলের। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে বাংলাদেশ ক্রিকেট দলের অন্যতম সদস্য হন তিনি। ২০১১ সালে বাংলাদেশ এ ক্রিকেট দলের পক্ষে ওয়েস্ট ইন্ডিজ সফরে যান ও প্রথম খেলাতেই দেড়শতাধিক রান সংগ্রহ করেন।
২০১২ সালে বাংলাদেশ প্রিমিয়ার লিগে বরিশাল বার্নার্স দলের সদস্য হন। খুলনা রয়্যাল বেঙ্গলসের বিপক্ষ ২৮ বলে অপরাজিত ৫৩ রান সংগ্রহ করে দলকে ৪ উইকেটের ব্যবধানে বিজয়ী হতে সাহায্য করেন। ঘরোয়া ক্রিকেটে মাঝারি-সারির ব্যাটসম্যান হিসেবে খেলা চালিয়ে যাচ্ছেন। চারবছর পর ২০১৭ সালের অক্টোবরে সাউথ আফ্রিকা সফর ২০১৭ তে বলার হিসাবে মুমিনুল হক আবার ভালো ধরনের ক্রিকেট খেলে সবার নজড় কাড়তে সক্ষম হন। 
৮ মার্চ, ২০১৩ তারিখে শ্রীলঙ্কার গালেতে অনুষ্ঠিত খেলায় অংশগ্রহণের মাধ্যমে টেস্টে অভিষিক্ত হন তিনি। অভিষেকেই ৫৫ রানের অর্ধ-শতক করেন ও সিরিজে ৫২.০০ রান গড়ে ১৫৬ রান সংগ্রহ করেন।
অক্টোবর, ২০১৩ সালে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্টে সফরকারী নিউজিল্যান্ড দলের বিরুদ্ধে ৩য় দিনে ২৭৪ বলে ১৮১ রান সংগ্রহ করেন। এ রান করতে গিয়ে তিনি বেশ কিছু মাইলফলক তৈরী করেন - 
১৫ নভেম্বর, ২০১৪ তারিখে সফরকারী জিম্বাবুয়ের বিপক্ষে ৩-টেস্ট সিরিজের তৃতীয় ও চূড়ান্ত টেস্টের চতুর্থ দিন তার চতুর্থ টেস্ট সেঞ্চুরি দলকে ৪৪৯ রানে এগিয়ে দন। পূর্বদিনের বিনা উইকেটে ২৩ রান নিয়ে খেলতে নেমে মমিনুল হকের ১৩ বাউন্ডারিতে ১৮৯ বলে অপরাজিত ১৩১* ও তামিমের ৬৫ রানের কল্যাণে বাংলাদেশ ৩১৯/৫ করে ইনিংস ডিক্লেয়ার করে। মমিনুল বাংলাদেশের ক্রিকেটের ইতিহাসে দ্রুততম সময়ে ১০০০ টেস্ট রান করেন। এ নিয়ে তিনি তার ১২ টেস্টের ১১ ইনিংসেই পঞ্চাশ বা তদূর্ধ্ব রান সংগ্রহ করেছেন। এরফলে তিনি এভারটন উইকস, অ্যালেক স্টুয়ার্ট, ম্যাথু হেইডেন, জ্যাক ক্যালিস, সাইমন ক্যাটিচ ও কুমার সাঙ্গাকারা’র দলে প্রবেশ করেন যারা ধারাবাহিকভাবে নয় টেস্টে পঞ্চাশোর্ধ্ব রান করেছেন। এছাড়াও এভারটন উইকস, সুনীল গাভাস্কার ও মার্ক টেলরের পর চতুর্থ ব্যাটসম্যান হিসেবে তার প্রথম ১২ টেস্টে পঞ্চাশোর্ধ্ব রান করতে পেরেছেন। স্যার ডন ব্রাডম্যানের ৯৯.৯৪ গড় রানের পর মমিনুল হক দ্বিতীয় স্থানে রয়েছেন ৬৩.০৫ রান গড়ে যারা কমপক্ষে ২০ ইনিংস খেলেছেন।
২৮ এপ্রিল, ২০১৫ তারিখে সফরকারী পাকিস্তানের বিপক্ষে অনুষ্ঠিত ১ম টেস্টের ১ম ইনিংসে অষ্টম অর্ধ-শতক সংগ্রহ করে জুলফিকার বাবরের বলে এলবিডব্লিউ’র শিকারে আউট হন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
<nowiki>*</nowiki> অপরাজিত থাকাকে বুঝায়।
অ্যালিস মানরো

অ্যালিস অ্যান মানরো (; জন্ম: [১০ জুলাই, ১৯৩১) অন্টারিও প্রদেশের উইংহ্যামে জন্মগ্রহণকারী কানাডার বিশিষ্ট ছোটগল্প লেখিকা। তিনি তার সারা জীবনের সাহিত্যের জন্য তিনি ২০১৩ সালের সাহিত্যে নোবেল পুরস্কার এবং ২০০৯ সালের ম্যান বুকার আন্তর্জাতিক পুরস্কার অর্জনকারী; এছাড়াও তিনি গদ্যের জন্য তিনবার কানাডার গভর্নর জেনারেল পুরস্কার পেয়েছেন।
তিনি তার গল্পে দক্ষিণ-পশ্চিম অন্টারিও এলাকা, স্কচ-আইরিশ বংশোদ্ভূত জনগোষ্ঠীর চারিত্রিক বৈশিষ্ট্যগাঁথা বর্ণনা করেছেন। মানরো’র লেখাগুলোয় উপমার ব্যবহার ও বর্ণনাত্মক ভঙ্গীমায় স্তবকাকারে বাধ্যগত, অর্থনৈতিক দিক ও প্রগাঢ়তা লাভ করেছে; পাশাপাশি সাধারণ ব্যক্তিদের গভীর ও জটিল মনোগত দিক প্রকাশ করা হয়েছে।
আরিয়ে ওয়ারশেল

আরিয়ে ওয়ারশেল (; জন্ম: ২০ নভেম্বর, ১৯৪০) ইসরাইলে জন্মগ্রহণকারী মার্কিন যুক্তরাষ্ট্রের বিশিষ্ট রসায়নের অধ্যাপক। এছাড়াও তিনি সাউদার্ন ক্যালিফোর্নিয়া বিশ্ববিদ্যালয়ে জৈব রসায়নশাস্ত্রে অধ্যাপনা করছেন। ২০১৩ সালে মাইকেল লেভিট ও মার্টিন কারপ্লাসের সাথে তিনিও যৌথভাবে "যৌগ রাসায়নিক পদ্ধতিতে বহুমানদণ্ড মডেলের উন্নয়ন ঘটিয়ে" রসায়নে নোবেল পুরস্কার লাভ করেছেন।
ইসরাইলের কিব্বুৎজ এলাকায় ১৯৪০ সালে জন্মগ্রহণ করেন আরিয়ে। ইসরাইলী সেনাবাহিনীতে যোগদান করে ইসরাইলী প্রতিরক্ষা বাহিনীর ক্যাপ্টেন পদবী নিয়ে ১৯৬৭ সালের ষাটদিনের যুদ্ধ ও ১৯৭৩ সালে ইয়ম কিপ্পুর যুদ্ধে অংশগ্রহণ করেন।
ইসরাইলী সেনাবাহিনী থেকে অবসর নিয়ে তিনি হাইফা শহরে টেকনিওন বিশ্ববিদ্যালয়ে চলে যান। সেখানে "সুম্মা কুম লাউদে" সম্মান নিয়ে ১৯৬৬ সালে রসায়নশাস্ত্র ক্ষেত্রে বিজ্ঞানে স্নাতক উপাধি অর্জন করেন। এরপর ওয়াইজম্যান বিজ্ঞান ইনস্টিটিউট থেকে ১৯৬৭ ও ১৯৬৯ সালে যথাক্রমে এমএসসি ও পিএইচডি ডিগ্রী লাভ করেন রসায়ন ও পদার্থবিদ্যা বিষয়ে। পিএইচডি ডিগ্রী অর্জনের পর হার্ভার্ড বিশ্ববিদ্যালয়ে ১৯৭২ থেকে ১৯৭৬ সাল পর্যন্ত কাজ করেন। এরপর ওয়াইজম্যান ইনস্টিটিউটে ফিরে আসেন। কেমব্রিজ বিশ্ববিদ্যালয়ের আণবিক জীববিজ্ঞান গবেষণাগারে কাজ করেন । ১৯৭৬ সালে মার্কিন যুক্তরাষ্ট্রের ইউনিভার্সিটি অভ সাদার্ন ক্যালিফোর্নিয়ার (দক্ষিণ ক্যালিফোর্নিয়া বিশ্ববিদ্যালয়ের) রসায়ন বিভাগে যোগদান করেন।
১৯৭৮ সালে আলফ্রেড পি. স্লোন সভ্য (ফেলো) হন। ২০০০ সালে বায়োফিজিক্যাল সোসাইটি-র সভ্য হন। ২০০৮ সালে রয়্যাল সোসাইটি অফ কেমিস্ট্রি-র ফেলো হন। ২০০৯ সালে মার্কিন যুক্তরাষ্ট্রের জাতীয় বিজ্ঞান একাডেমি’র সদস্য নির্বাচিত হন।
সঞ্চালন বিলম্ব

সঞ্চালন বিলম্ব একটি প্রযুক্তিগত শব্দ। বিভিন্ন ক্ষেত্রে এর বিভিন্ন ব্যবহার রয়েছে। এর সাথে সম্পর্ক রয়েছে ইলেকট্রনিক্সের, নেটওয়ার্কিং এবং পদার্থবিদ্যার। বস্তুত কোন কিছুর নির্দিষ্ট গন্তব্যে পৌছানোর জন্য যে সময় লাগে তাকেই সঞ্চালন বিলম্ব বলা হয়।
কম্পিউটার নেটওয়ার্কে কোন প্রধান সংকেতকে প্রেরক যন্ত্র হতে গ্রাহক যন্ত্রে পৌছতে যে সময় লাগে তার পরিমাণ, অর্থাৎ সময়ের পরিমাণই হল সঞ্চালন বিলম্ব। এটি কোন নির্দিষ্ট মাধ্যমের মাধ্যম দৈর্ঘ্য (Link Length) ও সঞ্চালন বেগের অনুপাতের মাধ্যমে গণনা করা যায়।
সঞ্চালন বিলম্ব সমান "d/s"; "d" হল দূরত্ব, "s" হল তরঙ্গ সঞ্চালন বেগ। তারহীন সংযোগের ক্ষেত্রে "s"="c"; "c" হল আলোর বেগ। তামার তারের ক্ষেত্রে s সাধারণত .৫৯c থেকে .৭৭c পর্যন্ত হয়। উচ্চগতি সম্পন্ন কম্পিউটারের উন্নতির পথে এটি একটি প্রধান বাঁধা। একে আইসি ক্ষেত্রে "ইন্টারকানেক্ট বটলনেক]] বলা হয়।
পদার্থবিজ্ঞানে, মূলত তড়িতচুম্বকত্বে সঞ্চালন বিলম্ব হল কোন সংকেতকে এর গন্তব্যে পৌছতে যে সময় লাগে তার দৈর্ঘ্য। তড়িৎ সংকেতের ক্ষেত্রে, কোন সংকেতকে তারের মধ্য দিয়ে যেতে যে সময় লাগে, তাই সঞ্চালন বিলম্ব। আরো দেখুনঃ সঞ্চালন বেগ।
ইউটিসি+০০:৩০

ইউটিসি+০০:৩০ হল একটি সময় অঞ্চল, যা ইউটিসি থেকে ৩০ মিনিট এগিয়ে।
ইউটিসি +০০:৩০ ব্রিটিশ রাজকীয় পরিবারে ব্যবহৃত হয়েছিল, এবং এটি সানড্রিংহ্যাম সময় হিসাবে পরিচিত। এটির ব্যবহার ১৯৩৬ সালে বন্ধ করা হয়।
এটি ১৮৯৪ প্রর্যন্ত কেন্দ্রীয় ইউরোপীয় সময় গ্রহণ করার আগ পর্যন্ত সুইজারল্যান্ডে (বেরনেসে সময়) ব্যবহার করা হয়।
অকালবোধন

অকালবোধন হল শারদীয়া দুর্গাপূজার প্রারম্ভিক অনুষ্ঠান। হিন্দু পঞ্জিকা অনুসারে, আশ্বিন মাসের কৃষ্ণপক্ষের নবমী তিথি অথবা শুক্লপক্ষের ষষ্ঠী তিথিতে হিন্দু দেবীপার্বতীর দুর্গা রূপের পূজারম্ভের প্রাক্কালে এই অনুষ্ঠান আয়োজিত হয়। হিন্দু বিশ্বাস অনুসারে, শরৎকাল দেবলোকের রাত্রি দক্ষিণায়নের অন্তর্গত। তাই এই সময় দেবপূজা করতে হলে, আগে দেবতার বোধন (জাগরণ) করতে হয়। একাধিক পুরাণ ও অন্যান্য হিন্দু ধর্মগ্রন্থে উল্লিখিত হয়েছে যে, রাবণ বধের পূর্বে রাম দেবী পার্বতীর কাছে আশীর্বাদ প্রার্থনা করে বিল্ববৃক্ষতলে বোধনপূর্বক দুর্গাপূজা করেছিলেন। শরৎকাল দেবপূজার ‘শুদ্ধ সময়’ নয় বলে রাম কর্তৃক দেবী পার্বতীর বোধন ‘অকালবোধন’ নামে পরিচিত হয়। উল্লেখ্য, শাস্ত্রমতে বসন্তকাল দুর্গাপূজার প্রশস্ত সময় হলেও, আধুনিক যুগে শারদীয়া দুর্গাপূজাই অধিকতর প্রচলিত।রাবণ বসন্ত কালে চৈত্র মাসে দেবী পার্বতী কে পুজো করে সন্তুষ্ট করলে দেবী তাকে সব বিপদ থেকে রক্ষা করার প্রতিশ্রুতি দেন কিন্তু যদি সে দেবীর পূজা মন্ত্রে শ্রী শ্রী চন্ডিতে কোনো রূপ ত্রুটি করে তবে দেবী তাকে ত্যাগ করবেন। এই কারণে রামের সকল অস্ত্র রাবণের উপর বিফল হয়ে যায়। তখন ব্রহ্মা রামচন্দ্র কে দেবী পার্বতীর পুজো করতে বলেন। কারণ দেবী এই সময় মর্ত্যে তাঁর মাতা পিতা র গৃহে আসেন। রাম দেবী পার্বতীর পুজো করলে দেবী কর্তৃক তাঁর উদ্দেশ্যে আনা একটি পদ্ম তিনি হরণ করেন। তখন রামচন্দ্র নিজ চক্ষু দেবী কে দান করতে চাইলে দেবী পার্বতী তাঁকে বিরত করেন ও বর দেন। তার পর হনুমান দশমী তিথিতে রাবণ কল্যাণে শ্রী চন্ডী পাঠ রত বৃহস্পতি কে অজ্ঞান করে শ্রী চন্ডী অশুদ্ধ করলে রাবণ কে ত্যাগ করেন দেবী। রাবণ দেখে দেবী তাকে ত্যাগ করে কৈলাসে চলে যাচ্ছেন রাবণের শত মিনতি সত্ত্বেও দেবী পার্বতী আর ফিরে তাকালেন না। তারপর রামচন্দ্র রাবণ বধ করেন। বর্তমান যুগে দেবীর অকাল বোধন রূপটির ও পূজা করা হয়ে থাকে।
এই পূজা সম্পর্কে আলোচনা করতে গিয়ে মহান সাধক বিজয়কৃষ্ণ গোস্বামী যা বলেছেন তা অবশ্যই উদ্ধারযোগ্য :
- এর মধ্যেই বোধহয় লুকিয়ে আছে বিশ্বাসের আসল তাৎপর্য।
সংস্কৃত ‘অকাল’ ও ‘বোধন’ শব্দদুটি বাংলা ভাষায় তৎসম শব্দ হিসেবে গৃহীত হয়েছে। ‘অকাল’ শব্দের অর্থ ‘অসময়, শুভকর্মের অযোগ্য কাল বা অনুপযুক্ত কাল’।। অন্যদিকে ‘বোধন’ শব্দটির অর্থ ‘উদ্বোধন, নিদ্রাভঙ্গকরণ, বা জাগান’ ‘অকালবোধন’ শব্দবন্ধটির অর্থ ‘অসময়ে বোধন বা জাগরণ, (হিন্দু সংস্কারে) অসময়ে দেবী দুর্গার আরাধনা’।। এই প্রসঙ্গে জ্ঞানেন্দ্রমোহন দাস লিখেছেন:
অপরপক্ষে দুর্গাপূজার বিধিসম্মত সময়কাল হল হিন্দু পঞ্জিকা অনুসারে চৈত্র মাস; যে পূজা বাসন্তীপূজা নামে পরিচিত। হিন্দু পুরাণে উল্লিখিত হয়েছে, রাজা সুরথ ও সমাধি বৈশ্য দুর্গাপূজা করেছিলেন বসন্তকালেই। "ব্রহ্মবৈবর্ত পুরাণ" গ্রন্থে রয়েছে, রাজা সুরথ চৈত্র মাসের শুক্লপক্ষের অষ্টমী ও নবমী তিথিতে শাস্ত্রবিধিমতে দেবী দুর্গতিনাশিনীর (পার্বতী) পূজা করেছিলেন। বসন্তকাল উত্তরায়ণের অন্তর্গত। উত্তরায়ণে দেবতারা জাগ্রত থাকেন বলে বাসন্তীপূজায় বোধনের প্রয়োজন হয় না।"পূজা-বিজ্ঞান", স্বামী প্রমেয়ানন্দ, উদ্বোধন কার্যালয়, কলকাতা, রাম চন্দ্র কতৃর্ক দেবী পার্বতীর স্তুতির দুটি স্তবক --- জগৎ মহামায়ে তুমি শিব ঘরনি / শঙ্কর বক্ষ বিলাসে,মৈনাক ভগিনী,/সকল দেবী তব অংশ জাতা, দোয়া করি দেহ মরে হীমবান সুতা/হের মা পার্বতী আমি দীন অতি,তব দয়া বিনে কেমনে বধি লঙ্কেসে হইমোবতি,কর মরে দয়া শ্যামা,হে শঙ্করের রমা/
১. “পূজিতা সুরথেনাদৌ দেবী দুর্গতিনাশিনী।<br>মধুমাসসিতাষ্টম্যাং নবম্যাং বিধিপূর্বকম্‌।।”, "ব্রহ্মবৈবর্ত পুরাণ", প্রকৃতি খণ্ড, ১/১৪৭
তড়িৎ পরিবাহী

পদার্থবিজ্ঞানের এবং তড়িৎ ও ইলেকট্রনিক প্রকৌশলের দৃষ্টিকোণ থেকে তড়িৎ পরিবাহী বা বিদ্যুৎ পরিবাহী বা তড়িৎ পরিবাহক হলো সেই বস্তু যার মধ্য দিয়ে খুব সহজেই অর্থাৎ খুব অল্প বাধায় বা রোধে তড়িৎ বা বিদ্যুৎ চলাচল করতে পারে। প্রধানত ধাতব পদার্থগুলো যেমন তামা বা রূপা ইত্যাদির তড়িৎ পরিবাহিতা খুব ভালো হয় কারণ এদের পরমাণুর গঠন অনুযায়ী সর্ব বহিঃস্থ খোলকে একটি করে ইলেকট্রন থাকে যা খুব সহজেই বা অল্প প্রণোদনাতেই ঐ পরিবাহীর পরমাণু থেকে পরমাণুতে চলাচল করতে পারে। যেহেতু তড়িৎ প্রবাহ হচ্ছে আসলে চার্জ যুক্ত আধানের প্রবাহ তাই এই সহজে চলাচলে সক্ষম ইলেকট্রন খুব সহজে পরিবাহীর মধ্য দিয়ে তড়িৎ প্রবাহে সহায়তা করে। ঋণাত্মক আধানযুক্ত ইলেকট্রনই শুধু নয়, স্ফটিক সজ্জার মধ্য দিয়ে ধনাত্মক আধানও পরমাণুর আকারে প্রবাহিত হতে পারে যেটা ইলেকট্রন হোল নামে পরিচিত। আবার তড়িৎ কোষের (battery) মধ্যে দিয়ে আয়নের আকারেও আধান প্রবাহিত হতে পারে। এই সকল ধরনের আধানের প্রবাহই তড়িৎ প্রবাহ, তাই যার মধ্য দিয়ে তড়িৎ প্রবাহিত হতে পারে তাকে তড়িৎ পরিবাহী বলা যায়। কিন্তু সাধারণভাবে তড়িৎ পরিবাহী বলতে ইলেকট্রন প্রবাহ করতে সক্ষম পদার্থকেই বোঝায়। দৈনন্দিন জীবনে বিদ্যুৎ পরিবহনকারী "তার"কে "বিদ্যুৎ পরিবাহী"র প্রতিশব্দ হিসেবেও দেখা হয়।
তড়িৎ পরিবাহী পদার্থসমূহকে প্রধানত তিন ভাগে ভাগ করা যায়: সুপরিবাহী, অর্ধপরিবাহী, কুপরিবাহী।
এছাড়া অতিপরিবাহী একটি বিশেষ প্রকারের পরিবাহী যার রোধ শূণ্য।
একজন সঙ্গে ছিল

একজন সঙ্গে ছিল ২০০৭ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন শওকত জামিল। কথাসাহিত্যিক সৈয়দ শামসুল হকের উপন্যাস 'একজন সঙ্গে ছিল' অবলম্বনে একই শিরোনামে নির্মিত হয়েছে ছবিটি। ইমপ্রেস টেলিফিল্মের এই ছবিটি দেশের প্রথম বাংলা ছবি হিসেবে সিঙ্গাপুরের একটি প্রেক্ষাগৃহে মুক্তি পায়। ছবিতে প্রধান দুটি চরিত্রে অভিনয় করেছেন মৌসুমী ও রিয়াজ। এছাড়াও কয়েকটি চরিত্রে অভিনয় করেছেন আসিফ ইকবাল, কাজী হায়াৎ,সিরাজ হায়দার ও নাসিমা খান।
একজন সঙ্গে ছিল ছবির সংগীত পরিচালনা করেন আহমেদ কিসলু।
"একজন সঙ্গে ছিল" চলচ্চিত্রটি বাচসাস পুরস্কার ২০০৮-এর মোট তিনটি বিভাগে পুরস্কার লাভ করে।
কুসুম কুসুম প্রেম

কুসুম কুসুম প্রেম ২০১১ সালে মুক্তিপ্রাপ্ত একটি বাংলাদেশী চলচ্চিত্র। ছবিটির কাহিনীকার ও পরিচালক মুশফিকুর রহমান গুলজার । ছবিতে প্রধান তিনটি চরিত্রে অভিনয় করেছেন মৌসুমী, ফেরদৌস ও রিয়াজ। এছাড়াও কয়েকটি চরিতে অভিনয় করেছেন এটিএম শামসুজ্জামান, প্রবীর মিত্র, খালেদা আক্তার কল্পনা, অমল বোস ও নাসিমা খান।
কুসুম কুসুম প্রেম ছবির সংগীত পরিচালনা করেন ইমন সাহা। সিনেমায় নেপথ্য সঙ্গীতশিল্পী হিসেবে ছিলেন কনক চাঁপা, এন্ড্রু কিশোর, মনির খান, পলাশ ও সেলিম চৌধুরী।
কে আমি

কে আমি এটি ২০০৯ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন ওয়াকিল আহমেদ। ছবিতে প্রধান চরিত্রে অভিনয় করেছেন রিয়াজ এবং তার বিপরীতে অভিনয় করেছেন পূর্ণিমা। এছাড়াও কয়েকটি চরিত্রে অভিনয় করেছেন ইলিয়াস কাঞ্চন, ড্যানি সিডাক, প্রবীর মিত্র ও আলীরাজ। একটি আইটেম গানে অতিথি চরিত্রে অভিনয় করেছেন ফেরদৌস।
অপরূপ সৌন্দর্যের লীলাভূমি বাহাদুরপুর। উঁচু নিচু পাহাড়, সবুজ সমতল মাটি আর নীল আকাশ। গরুর খামার করার জন্য আদর্শ জায়গা। এখানেই বসবাস করে তিন বন্ধু জাকারিয়া (আলীরাজ) এবং হাবিব খান (সুভ্রত) গরুর খামারী। এ টি এম হায়দার পেশায় উকিল। জাকারিয়ার ছোট মেয়ে নীলিমা ও আর হাবিব খানের ছোট ছেলে হামিদের খুব ভাব। হাবিব খান বাহাদুরপুরে দ্বীপ কাকাতুয়া নামে এক বিশাল জায়গা সরকারের কাছে বরাদ্দ নেয়। ব্যাপারটা একদমই পছন্দ করেন না স্থানীয় প্রভাবশালী ব্যক্তি নাসির বাট (ড্যানি সিডাক)। নাসির বাট'র পূর্ব পুরুষেরা ছিলেন বাহাদুরপুর অঞ্চলের ডাকসাইটে জমিদার। যাদের হুঙ্কার আর অত্যাচারে পুরো জনপদ কাঁপত সর্বদাই ভীত শসস্ত্র। নাসির বাট হাবিব খানের ছোট ছেলে হামিদের সামনেই মিথ্যা গরু চোরের অববাদ দিয়ে হাবিব খানের সমস্ত সম্পদ নিজের নামে সাক্ষর করিয়ে নিয়ে তাকে হত্যা করে। হামিদকেও হত্যা করার হুকুম দেয় কিন্তু নাসির বাটের সহচর হেদায়েতের দয়ায় সে প্রাণে রক্ষা পায়। রাতের অন্ধকারে বাহাদুরপুর ছেড়ে ছোট হামিদ পালিয়ে যায় আমিরাবাদ শহরে। সেখানে রহিম রহমান নামে এক লোকের কাছে আশ্রয় পায়।
সময়ের পরিক্রমায় কেটে যায় বারটি বছর। তারপরও হাবিব খানের অকাল মৃত্যুর কথা ভুলতে পারেনা জাকারিয়া চৌধুরী। এবার নাসির বাটের চোখ পরে তার মেয়ে নীলিমা ও তার সম্পদের দিকে। রাজকন্যা ও রাজত্ব দুটোই একসাথে পেতে সে মরিয়া হয়ে উঠে। জাকারিয়া নিজের মেয়ে ও সম্পদ রক্ষার জন্য আরেক বন্ধু এ টি এম হায়দারের সঙ্গে যুক্তি করে সি এই ডি পুলিশ অফিসার শফিক আহমেদকে (ইলিয়াস কাঞ্চন) ম্যানেজারের দায়িত্ব দেয়। এবং এক সময় নিজে গুম হওয়ার নাটক সাজায়। এরই মধ্যে ছোট হামিদ বড় হয়ে বাহাদুরপুর ফিরে আসে আকাশ (রিয়াজ) নাম দারণ করে। কাজ নেয় নিলিমাদের গরুর ফার্ম হাউজে। নীলিমা (পূর্নিমা) এক সময় আবিষ্কার করে হামিদ (আকাশ) তার ছোট বেলার বন্ধু। সিআইডি পুলিশ অফিসার শফিক আহমেদ অত্যাচারী খুনি নাসির বাটের ভদ্রতার আড়ালে থাকা সয়তানের মুখোশ একদিন উন্মোচন করে। হামিদ (আকাশ) তার পিতৃ হত্যার প্রতিশোধ নেয়।
---মানুষের গড়া আইনকে নাসির বাট ফাঁকি দিতে পারলেও বিধির বিধান অনুযায়ী তার শাস্তি নির্ধারিত হয়।
কে আমি ছবির সংগীত পরিচালনা করেন ইমন সাহা।
তড়িৎ পরিবাহিতা

তড়িৎ পরিবাহিতা বা বিদ্যুৎ পরিবাহিতা, () তড়িৎ মাধ্যমের একটি ধর্ম যা এর মধ্য দিয়ে তড়িৎ প্রবাহিত করতে সহায়তা করে। মূলতঃ কোন তড়িৎ পরিবাহকের তড়িৎ পরিবাহিতা হচ্ছে এর রোধের বিপরীত রাশি। কোনো বিদ্যুৎ পরিবাহী পদার্থের, যেমন বৈদ্যুতিক তারের মধ্যে দিয়ে তড়িৎ আধান বা চার্জ সাধারণত পরিবাহিত হয় চলমান ইলেক্ট্রনের পরিবহনে। ইলেক্ট্রোলাইটে আয়নের পরিবহনেও বিদ্যুৎ পরিবাহিত হতে পারে, কিংবা প্লাজমায় আয়ন ও ইলেকট্রন উভয়ের দ্বারাই পরিবাহিত হতে পারে। যদি কোন পরিবাহকের রোধ formula_1 হয় তবে ঐ পরিবাহকের পরিবাহিতা formula_2 হবে
তড়িৎ পরিবাহিতার একক সিমেন্স (Siemens).
রোধের মতই পরিবাহিতা কোন পরিবাহকের উপাদান এবং তাপমাত্রার উপর নির্ভরশীল। সাধারনত ধাতব পদার্থের পরিবাহিতা ভালো হয়। কিন্তু ধাতুভেদে পরিবাহিতা ভিন্ন হয়। যেমন ঘরের তাপমাত্রায় রূপার পরিবাহিতা সবচেয়ে বেশি। এর পরেই আসে তামা এবং সোনা। এদেরকে "সুপরিবাহী" পদার্থ বলা হয়। যদিও রূপার তড়িৎ পরিবাহিতা তামার থেকে বেশি কিন্তু তামা সহজলভ্য এবং মূল্য সাশ্রয়ী বলে তড়িৎ সঞ্চালনের কাজে তামা সবচেয়ে বেশি ব্যবহৃত হয়। আবার সিলিকন, জার্মেনিয়াম ইত্যাদি পদার্থের পরিবাহিতা সাধারণ তাপমাত্রায় খুবই কম। এদেরকে অর্ধপরিবাহী বলা হয়।
ইন্টারনেট ব্যবহারকারীর সংখ্যা অনুযায়ী দেশের তালিকা

এই তালিকাটি ২০১০ সালের ইন্টারনেট ব্যবহারকারীর সংখ্যা অনুযায়ী দেশের তালিকা, যা লোকসংখ্যার ভিত্তিতে তৈরীকৃত আন্তর্জাতিক টেলিযোগাযোগ ইউনিয়ন দ্বারা সংকলিত হয়েছে। যেসব মানুষ গত ১২ মাসে যেকোন ডিভাইস (মোবাইলফোন সহ) থেকে ইন্টারনেট ব্যবহার করেছেন তাঁদের গণনায় অন্তর্ভুক্ত করা হয়েছে। আনুমানিক হিসাব গৃহজরিপ এবং ইন্টারনেট সাবস্ক্রিপশন ডাটা থেকে নেওয়া হয়েছে।
ডাননো ওয়াই... না জানে কিঁউ

ডাননো ওয়াই... না জানে কিঁউ (বাংলা ভাষায়: "জানি না কেন") ২০১০ সালের ভারতীয় চলচ্চিত্র। ছবিটির পরিচালক সঞ্জয় শর্মা। তার ভাই কপিল শর্মা ছবির গল্পটি লিখেছেন এবং মুখ্য চরিত্রে অভিনয় করেছেন। ২০১০ সালের এপ্রিল মাসে ভারতের প্রথম মূলধারার সমকামী চলচ্চিত্র উৎসব ‘কাশীশ মুম্বই আন্তর্জাতিক সমকামী চলচ্চিত্র উৎসবে’ ছবিটির প্রিমিয়ার হয়। এই ছবিতে যুবরাজ পরাশর ও কপিল শর্মার চুম্বন দৃশ্য ভারতীয় চলচ্চিত্রের প্রথম সমকামী চুম্বন দৃশ্য।
উত্তর আমেরিকায় ছবিটির প্রিমিয়ার হয় নিউ ইয়র্কের আই ভিউ ফিল্ম ফেস্টিভ্যালে। সিডনি চলচ্চিত্র উৎসব ও লন্ডনের ভারতীয় চলচ্চিত্র উৎসবেও ছবিটি দেখানো হয়। ২০১০ সালের সেপ্টেম্বর মাসে জার্মানি, অস্ট্রিয়া, ইতালি ও সুইজারল্যান্ডের প্রেক্ষাগৃহে "ডাননো ওয়াই... না জানে কিঁউ" ছবিটি মুক্তি পায়।
"ডাননো ওয়াই... না জানে কিঁউ" ছবির সঙ্গীত পরিচালক নিখিল কামাত। থিম গান "পল মেঁ রিস্তে বদল জাতে হ্যায়" গেয়েছেন লতা মঙ্গেশকর। "কুরবানি" (১৯৮০) ছবির "আপ জৈসা কোই" এবং "ইয়াদোঁ কি বারাত" ছবির "চুরা লিয়া হ্যায় তুমনে" গানদুটিও এই ছবিতে ব্যবহৃত হয়েছে; যার দৃশ্যায়নে অভিনয় করেছেন জিনাত আমান।
"ডাননো ওয়াই... না জানে কিঁউ" ছবির অন্যতম প্রধান চরিত্রে অভিনয়কারী যুবরাজ পরাশরের বাবা-মা ছবিটি দেখে এতটাই লজ্জিত হয়ে পড়েন যে, আইনি পদক্ষেপ নিয়ে তারা যুবরাজকে ত্যাজ্যপুত্র করেন এবং বলে দেন যে "মরে গেলেও তার মুখ তাঁরা দেখতে চান না"। মহারাষ্ট্রের উপমুখ্যমন্ত্রী ছগন ভুজবল সমকামী পুরুষের চরিত্রে পরাশরের সংবেদনশীল অভিনয়ের উচ্চকিত প্রশংসা করলেও তারা তাদের সিদ্ধান্তে অটল থাকেন।
শুধু তাই নয়, পরাশর ও কপিল শর্মার প্রণয়দৃশ্যটিও সেন্সরশিপের মুখে পড়ে। শর্মা বলেন: “যদি দুজন পুরুষ চুম্বন করে প্রেম নিবেদন করে, তাহলে সেন্সর সেটিকে কলঙ্কিত করে দেখতে চাইবে কেন? আমার ছবিতে এই দৃশ্যই খুবই নান্দনিক। দুজন পুরুষ প্রেম নিবেদন করলেই বা কী? প্রেম প্রেমই, তা সে যে লিঙ্গেরই হোক না কেন।”
কমলকুমার মজুমদার

কমলকুমার মজুমদার (জন্ম :১৬ নভেম্বর ১৯১৪ - মৃত্যু : ৯ ফেব্রুয়ারি, ১৯৭৯) ছিলেন সাহিত্যিক ও শিল্পী। বিংশ শতাব্দীর একজন বাঙালি ঔপন্যাসিক যিনি আধুনিক বাংলা কথাসাহিত্যের অন্যতম স্মরণীয় ব্যক্তিত্ব হিসাবে পরিগণিত। তাকে বলা হয় 'লেখকদের লেখক'। তার উপন্যাস "অন্তর্জলী যাত্রা" এর অনন্যপূর্ব আখ্যানভাগ ও ভাষাশৈলীর জন্য প্রসিদ্ধ। বাংলা কথাসাহিত্য বিশেষ করে উপন্যাস ইয়োরোপীয় উপন্যাসের আদলে গড়ে উঠেছে, কমলকুমার মজুমদার সেই অনুসরণতা পরিহার করেছিলেন।
তিনি ছিলেন বাংলা সাহিত্যের দুরূহতম লেখকদের একজন। বাংলা ভাষা ও সাহিত্যে পরীক্ষা-নিরীক্ষার জন্য বিখ্যাত ছিলেন; যেমন "সুহাসিনীর পমেটম" উপন্যাসে ২৫০ পৃষ্ঠায় যতি-চিহ্ন বিহীন মাত্র একটি বাক্য লক্ষ্য করা যায়। তিনি বাংলা সাহিত্যের দুর্বোধ্যতম লেখক হিসেবেও পরিচিত ছিলেন। দীক্ষিত পাঠকের কাছে কমলকুমার অবশ্যপাঠ্য লেখক হিসেবেই সমাদৃত হলেও অদ্যাবধি তিনি সাধারণ্যে পাঠকপ্রিয়তা লাভ করেন নি।
তিনি ১৬ নভেম্বর, ১৯১৪ সালে উত্তর চব্বিশ পরগনার জেলার, টাকি শহরে জন্ম গ্রহণ করেন। পিতার নাম প্রফুল্লকুমার মজুমদার ও মাতার নাম রেনুকাময়ী। বাবা প্রফুল্লচন্দ্র ছিলেন পুলিশ অফিসার। মা ছিলেন বাড়ির সাংস্কৃতিক পরিমণ্ডলের এক নিবেদিত প্রাণ। কমলকুমারের ছোটবেলাটা সেই সাংস্কৃতিক পারিবারিক আবহাওয়াতেই কেটেছে।
তাঁদের পৈতৃক নিবাস ছিল উত্তর ২৪ পরগনার সীমান্ত শহর টাকিতে। তবে তাঁদের কলকাতার রাসবিহারী অ্যাভিনিউতে একটা ভাড়াবাড়ি ছিল। বছর ছয়েক বয়সে দক্ষিণ চব্বিশ পরগনা জেলার বিষ্ণুপুরের ‘বিষ্ণুপুর শিক্ষা সংঘ’ স্কুলে কমলকুমার ও তাঁর ভাই নীরদের সঙ্গে একই শ্রেণিতে ভর্তি হন। কয়েক বছর পর সেখান থেকে কলকাতার ক্যাথিড্রাল মিশনারি স্কুলে। এখানেও বেশি দিন তাঁর মন টেকেনি। সংস্কৃত ভাষা শিখতে ভর্তি হলেন ভবানীপুরের এক সংস্কৃত টোলে।
কমলকুমার মজুমদার ছিলেন প্রখ্যাত বাঙালি চিত্রকর নীরদ মজুমদারের (১৯১৬ - ১৯৮২) জ্যেষ্ঠ ভ্রাতা। তাঁদের কনিষ্ঠা ভগিনী শানু লাহিড়ী (১৯২৮-২০১৩) ছিলেন প্রখ্যাত চিত্রকর ও চিত্রকলার  প্রশিক্ষক। 
ব্যক্তিগত জীবনে তিনি বিভিন্ন স্থানে কর্মরত ছিলেন। উল্লেখযোগ্য ভাবে, বাংলা সরকারের জনগণনা বিভাগ, গ্রামীণ শিল্প ও কারুশিল্প, ললিতকলা একাডেমি এবং সাউথ পয়েন্ট স্কুলে। এছাড়াও তিনি ছবি, নাটক, কাঠের কাজ, ছোটদের আঁকা শেখানো, ব্যালেনৃত্যের পরিকল্পনা, চিত্রনাট্য রচনা করেন। বিভিন্ন পত্রিকায় তার লেখা সম্পাদনায় প্রকাশিত হয়। তিনি নিজে "অঙ্কভাবনা" নামে একটি পত্রিকার সম্পাদনাও করতেন।
১৯৬৯ সালে তার প্রথম গ্রন্থ 'অন্তর্জলি যাত্রা' প্রকাশিত হয়। ১৯৭০ সালে তার দ্বিতীয় গ্রন্থ 'নিম অন্নপূর্ণা' প্রকাশিত হয়। পরবর্তী গ্রন্থাবলি : গল্পসংগ্রহ, পিঞ্জরে বসিয়া শুক, খেলার প্রতিভা ও দানসা ফকির।
তিনি ৯ ফেব্রুয়ারি ১৯৭৯ খ্রিষ্টাব্দে প্রয়াত হন।
'সৃষ্টির একুশ শতক' পত্রিকার ২০১৫ খ্রিস্টাব্দের ডিসেম্বর সংখ্যায় প্রখ্যাত গণিতজ্ঞ নারায়ণ চন্দ্র ঘোষের বিখ্যাত নিবন্ধ "অঙ্ক ভাবনা" প্রকাশিত হয়। পরে নারায়ণ চন্দ্র ঘোষ ও প্রশান্ত মাজীর যৌথ সম্পাদনায় প্রকাশিত হয় "কমলকুমার মজুমদার ও অঙ্ক ভাবনা" শীর্ষক গ্রন্থটি 
তিনি বিচিত্র বিষয় নিয়ে কাজ করেছেন। তার বিখ্যাত উপন্যাসসমূহ হল:
ছোটগল্প গ্রন্থের মধ্যে রয়েছে: "নিম অন্নপূর্ণা", "গল্প সংগ্রহ"।
মেঘলা আকাশ

মেঘলা আকাশ এটি ২০০১-এর একটি বাংলাদেশী বাংলা ভাষার চলচ্চিত্র। ছবিটি পরিচালনা ও প্রযোজনা করেছেন বাংলাদেশী বিখ্যাত নারী চলচিত্রকার নারগিস আক্তার। ইমপ্রেস টেলিফিল্ম-এর ব্যানারে নির্মিত এই ছবির মূল কাহিনী এইচআইভি/এইডস প্রতিরোধ ও নিয়ন্ত্রণ ইস্যু নিয়ে। ছবিতে নাম ভূমিকায় অভিনয় করেছেন মৌসুমী এবং আরও অভিনয় করেছেন আয়ুব খান, শাকিল খান, পূর্ণিমা, অমিত হাসান, রাজীব, শহিদুল আলম সাচ্চু, ফেরদৌসী মজুমদার, পীযূষ বন্দ্যোপাধ্যায় । একটি বিশেষ চরিত্রে অভিনয় করেন ভারতের বিখ্যাত অভিনেত্রী শাবানা আজমি।
নারগিস আক্তারের এই ছবিটি চলচ্চিত্র-সমালোচক ও দর্শকদের কাছে দারুণ প্রশংসা অর্জন করে। এরই স্বীকৃতি স্বরূপ পরিচালক জাতীয় চলচ্চিত্র পুরস্কার এর শ্রেষ্ঠ পরিচালক, সহ মোট ছয়টি বিভাগে পুরস্কার লাভ করেছিল।
"মেঘলা আকাশ" ২০০১ সালের জাতীয় পুরস্কারে শ্রেষ্ঠ পরিচালক ও শ্রেষ্ঠ অভিনেত্রীর পুরস্কার সহ মোট ছয়টি বিভাগে পুরস্কার লাভ করে 
"মেঘলা আকাশ" ছবির সঙ্গীত পরিচলনা করেন বাংলাদেশের প্রখ্যাত সঙ্গীত পরিচালক আলাউদ্দিন আলী। গানের কথা লিখেছেন মোহাম্মদ রফিকুজ্জামান। ছবিটির গানগুলোতে কণ্ঠ দিয়েছেন ভারত ও বাংলাদেশের কয়েকজন। এদের মধ্যে কয়েছেন মিতালী মুখার্জী, প্রতীক দে, খালিদ হাসান মিলু ও রাগিব চৌধুরী।
অ্যালান শেপার্ড

অ্যালান শেপার্ড () (জন্ম: ১৮ নভেম্বর, ১৯২৩ - মৃত্যু: ২১ জুলাই, ১৯৯৮) একজন মার্কিন নৌ বৈমানিক ও নাসার নভোচারী। তিনি ১৯৬১ সালে ২য় মানব হিসেবে ও প্রথম মার্কিনী হিসেবে মহাশূণ্যে ভ্রমণ করেন। তিনি ১৯৭১ সালে "অ্যাপোলো ১৪" মিশনের কমান্ডার হিসেবে ৫ম মানুষ হিসেবে চাঁদের বুকে পা রাখেন।
১৯৬১ সালে শেপার্ড প্রথম মার্কিন হিসেবে ১২ই এপ্রিল মহাশূন্যে যাত্রা করেন।
১৯৭১ সালে শেপার্ড অ্যাপোলো ১৪ মিশনের কমান্ডার হিসেবে দুই জন নভোচারি নিয়ে চাঁদের উদ্দেশ্যে ৩১শে জানুয়ারি যাত্রা শুরু করেন। ৫ই ফেব্রুয়ারি শেপার্ড ৫ম মানুষ হিসেবে চাঁদের বুকে পা রাখেন। তার তখনকার অনুভূতি ছিল, ‌'মাইলের পর মাইল এবং তার পরে আরও মাইলের দূরত্ব।' তিনি চাঁদে প্রথম গল্ফ খেলেন।
পোর্টাল হাইপারটেনশন

পোর্টাল হাইপারটেনশন () হল পোর্টাল শিরা এবং এর শাখানালী মধ্যে "উচ্চরক্তচাপ" । একে প্রায়ই সংজ্ঞায়িত করা হয় যে, এটি ১০ mmHg অথবা এর অধিক পোর্টাল চাপ মাত্রা (পোর্টাল শিরা এবং হেপাটিক শিরা মধ্যে চাপ পার্থক্য)।
পোর্টাল শিরার উপর রক্তচাপ অত্যধিক বেশি হলে তাকে পোর্টাল হাইপারটেনশন বা পোর্টাল উচ্চরক্তচাপ বলে।
সাধারনত পোর্টাল প্রেসার ২-৫ mmHg হয়ে থাকে। পোর্টাল প্রেসার ১২ mmHg এর বেশি হলে পোর্টাল হাইপারটেনশনের ব্যাহিক লক্ষণ গুলির প্রকাশ শুরু হয়। অনেক ক্ষেত্রে পোর্টাল প্রেসার mmHg এর পরির্বতে cm of saline এ ও পরিমাপ করা হয়। সে ক্ষেত্রে ৩০ cm saline এর বেশি হলে পোর্টাল হাইপারটেনশন এর ব্যাহিক লক্ষন গুলির প্রকাশ শুরু হয়।
পোর্টাল হাইপারটেনশনের কারণগুলিকে ৩ ভাগে ভাগ করা হয়। যকৃতে পৌঁছানোর পূর্বে (প্রিহেপ্যাটিক) , যকৃতে (ইন্ট্রাহেপটিক) এবং হৃৎপিন্ডে (হেপাটিক পরবর্তী)
প্রিহেপ্যাটিক কারণ
ইন্ট্রাহেপটিক কারণ
হেপাটিক পরবর্তী কারণ
সিরোসিস

সিরোসিস (ইংরেজি ভাষায় Cirrhosis- () বা লিভার সিরোসিস মানুষের যকৃতের দীর্ঘস্থায়ী রোগের ফল যা দীর্ঘস্থায়ী ক্ষত থেকে সৃষ্টি হতে পারে এবং মারাত্মক পর্যায়ের সিরোসিসে যকৃৎ এর কার্যক্ষমতা নষ্ট হয়ে মানুষের মৃত্যু ডেকে আনতে পারে। সিরোসিসের বৈশিষ্ট্য হচ্ছে এতে যকৃতের সুস্থ-সবল কলা (tissue) ক্ষয়যুক্ত কলা বা নডিউল (nodule) দ্বারা প্রতিস্থাপিত হয়ে যায় ফলে যকৃত আর কাজ করতে পারে না। সিরোসিসের প্রধান কারণগুলোর মধ্যে যকৃতের দীর্ঘস্থায়ী রোগ এবং যকৃতে সংক্রমণ ছাড়াও দীর্ঘদিন যাবৎ অতিরিক্ত মদ্যপান, হেপাটাইটিস বি, হেপাটাইটিস সি, ফ্যাটি লিভার রোগ ইত্যাদি। তবে সিরোসিসের প্রধান কারণ দেশ অনুযায়ী ভিন্ন হয়। যেমন ইউরোপ এবং আমেরিকায় সিরোসিস হয় প্রধানত মদ্যপানের ফলে আর হেপাটাইটিস সি ভাইরাসের আক্রমেন। পক্ষান্তরে বাংলাদেশে প্রধানত হেপাটাইটিস বি ভাইরাসের আক্রমণ আর ফ্যাটি লিভার লিভার সিরোসিসের পেছনে দায়ী (প্রায় আড়াই হাজার রোগীর উপরে জরীপ চালিয়ে দেখা গেছে )। এছাড়াও অজানা কারণে লিভার সিরোসিস হতে পারে।
সিরোসিস এবং যকৃতের দীর্ঘস্থায়ী রোগ প্রতিবছর প্রায় ২৭,০০০ মানুষের মৃত্যু ঘটিয়ে ২০১১ সালে মার্কিন যুক্তরাষ্ট্রে মৃত্যুর কারণ হিসেবে পুরুষদের ক্ষেত্রে ১০তম এবং মহিলাদের ক্ষেত্রে ১২তম ছিল ।
ইউরোপের সার্বভৌম রাষ্ট্র এবং নির্ভরশীল অঞ্চলের তালিকা

ইউরোপ মহাদেশে আন্তর্জাতিকভাবে স্বীকৃত ৫০টি স্বাধীন রাষ্ট্র রয়েছে। এছাড়াও ৬টি রাষ্ট্রের সীমিত বা অস্বীকৃতি রয়েছে। ৮টি জায়াগার বিশেষ রাজনৈতিক মর্যাদা রয়েছে।
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখণ্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অনুযায়ী, একটি রাষ্ট্রের স্থায়ী জনসমষ্টি, নির্ধারিত ভূখণ্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।
ইউরোপীয় ৫০টি দেশের মধ্যে ২৭টি দেশ ইউরোপীয় ইউনিয়নের সদস্য, ভ্যাটিকান সিটি ছাড়া ৪৯টি দেশ জাতিসংঘের সদস্য। শুধুমাত্র বেলারুশ, কাজাখস্তান ও ভ্যাটিকান সিটি কাউন্সিল অব ইউরোপের সদস্য।
ইউরোপীয় অঞ্চলের কতিপয় রাষ্ট্রের আংশিক স্বীকৃতি প্রাপ্ত দেশের মর্যাদা পেয়ে থাকে। এরা জাতিসংঘ, ইউোরাপীয় ইউনিয়নের সদস্য দেশ নয়।
ইউরোপীয় অঞ্চলের ৬টি এলাকা নির্ভরশীল প্রকৃতির।
না বোলনা

না বোলনা এটি ২০০৬ সালের একটি বাংলাদেশী বাংলা ভাষার চলচ্চিত্র। ছবিটি পরিচালনা করেছেন চলচ্চিত্র নির্মাতা দিদারুল আলম বাদল। সম্পূর্ণ বাংলাদেশের সৌন্দর্যমণ্ডিত স্থানগুলোতে চিত্রায়িত ত্রিভুজ প্রেমের গল্প নির্ভর এই ছবিটি। পূর্ণ রোমান্টিক ও পারিবারিক গল্পের এই ছবিতে তুলে ধরা হয়েছে আবেগপ্রবন কিছু দৃশ্য। ছবিতে রয়েছে অসাধরন কিছু গান এবং শেষ দিকে রয়েছে সাধারণ মূলধারার সিনেমার উদ্দীপিত বিপুল প্রদর্শন। ছবিটি প্রথম মুক্তি পেয়েছিল ৭ এপ্রিল, ২০০৬ ঢাকা, নারায়ণগঞ্জ এবং সাভার এলাকায়। থ্রি এস প্রডাকসন্সের ব্যানারে নির্মিত এই ছবিতে তিনটি প্রধান চরিত্রে অভিনয় করেছেন রিয়াজ, সিমলা ও সুমনা সোমা। ছবিতে দুটি অতিথি চরিত্রে উপস্থিত ছিলেন ফেরদৌস, ববিতা।
কলেজ শিক্ষার্থী দুই ঘনিষ্ঠ বান্ধবী কবিতা (সিমলা) ও সঞ্চিতা (সুমনা সোমা)। সঞ্চিতা মাতৃহীন ধনবান পরিবারের একমাত্র মেয়ে আর কবিতা গ্রামের এক বিধবা মায়ের ঘরের। শিক্ষাঙ্গনে এসে কবিতার মায়ের লেখা একটি চিঠির ঘটনাকে কেন্দ্র করে ওদের এই বন্ধুত্ব। কলেজের সবাই ওদের বন্ধুত্বের কথা জানে। কবিতা ভালো গান করে পাশাপাশি ভালো কবিতাও লিখে। একদিন সঞ্চিতা-কবিতাসহ কলেজের কিছু ছাত্রীরা মিলে পিকনিকে যায়। সঞ্চিতা স্থান হিসেবে বেছে নেয় কবিতাদের গ্রামের বাড়ির একটি এলাকা। এর মূল কারণ, সঞ্চিতা কবিতার মায়ের লেখা ছোট ছোট চিঠি পড়ে কল্পনায় নিজের মায়ের আসনে বসিয়ে রেখেছে তাকে এবং এই পিকনিক এর বাহানে করে মাকে দেখতেই তার এখানে আগমন। কবিতার মায়ের (শর্মিলী আহমেদ) স্নেহের সংস্পর্শে এসে সঞ্চিতা নতুন করে মায়ের অভাব বুঝতে পারে এবং তাকে ঢাকা নিয়ে যেতে চায়।
"না বোলনা" ছবির সঙ্গীত পরিচালনা করেছেন বাংলাদেশের বিখ্যাত সঙ্গীত পরিচালক আহমেদ ইমতিয়াজ বুলবুল। গানের কথা লিখেছেন ছবির কাহিনীকার মোহাম্মদ রফিকুজ্জামান। ছবিতে কণ্ঠশিল্পী নির্বাচনে ছিল একটি বৈশিষ্ট, যেমন প্রধান চরিতের তিনজন অভিনয়শিল্পীর জন্য তিনজন কণ্ঠশিল্পীই নির্বাচন করা হয়। অন্তর চরিত্রের জন্য কণ্ঠ দিয়েছেন বাংলাদেশ চির-সবুজ কণ্ঠশিল্পী অ্যান্ড্রু কিশোর, কবিতা চরিত্রে সামিনা চৌধুরী ও সঞ্চিতা চরিত্রের জন্য কণ্ঠ দিয়েছেন শাকিলা জাফর। ছবিতে মোট ছয়টি শ্রুতিমধুর গান রয়েছে।
! নং !! গান !! কণ্ঠশিল্পী !! পর্দায় !! নোট
মালঞ্চ (উপন্যাস)

মালঞ্চ রবীন্দ্রনাথ ঠাকুরের উপন্যাস। ‘বিচিত্রা’ মাসিক পত্রে ১৩৪০ বঙ্গাব্দের আশ্বিন থেকে অগ্রহায়ণ সংখ্যায় ধারাবাহিকভাবে প্রথম প্রকাশ। গ্রন্থাকারে প্রকাশ ১৯৩৪ খ্রিষ্টাব্দে (১৩৪০ বঙ্গাব্দের চৈত্র মাসে)। শেষ জীবনে রবীন্দ্রনাথ ঠাকুর দুটি পরকীয়া-বিষয়ক উপন্যাস রচনা করেছিলেন। তার প্রথম উপন্যাসটি ছিল দুই বোন (১৯৩৩)। এটি মিলনান্তক। দ্বিতীয় উপন্যাসটি হল মালঞ্চ। এটি বিয়োগান্তক উপন্যাস। ১৯৭৯ সালে পরিচালক পূর্ণেন্দু পত্রী মালঞ্চ চলচ্চিত্রায়িত করেন।
নীরজার স্বামী আদিত্যের ছিল ফুলের ব্যবসা। আর সেই থেকে ফুলের প্রতি অনুরাগ জন্মায় নীরজার। দশ বছর সুখে দাম্পত্যজীবন অতিবাহিত করার পর নীরজা সন্তানসম্ভবা হয়। কিন্তু প্রসবকালে নীরজার সন্তানের মৃত্যু হয়। এরপর নীরজা আরও অসুস্থ হয়ে পড়ে। বাগানের কাজে নীরজা আর আদিত্যকে সাহায্য করতে পারে না। তাই আদিত্যের দূরসম্পর্কের বোন সরলা আসে বাগানের কাজে তাকে সাহায্য করতে। এদিকে বাগান পরিচর্যা ও ব্যবসার কাজে অমনোযোগী হয়ে পড়ে আদিত্য। সরলা ও আদিত্য পরস্পর পরস্পরের প্রতি আকৃষ্ট হয়ে পড়ে। নীরজার প্রতি আদিত্যের অবহেলা স্পষ্ট হয়ে পড়ে। আদিত্য নিজে না এসে তার খুড়তুতো ভাই রমেনকে পাঠাতে থাকে নীরজার সেবাযত্নের জন্য। ব্যাপারটা বুঝতে পেরে নীরজা সরলার সঙ্গে রমেনের বিয়ে দেওয়ার ব্যর্থ চেষ্টা করে। তারপর একদিন আদিত্যের অবহেলা সইতে না পেরে নীরজা সরাসরি আদিত্যের বিরুদ্ধে পরকীয়ার অভিযোগ আনে। এতে বাড়ি থেকে বিদায় নেয় আদিত্য। এদিকে আদিত্যের প্রতি তার আকর্ষণের কথা বুঝতে পেরে বিবেকের দংশনে আদিত্যের কাছ থেকে সরে যাওয়ার কথা ভাবে সরলা। পরে আদিত্য নিঃসহায় সরলার প্রতি তার কর্তব্যের কথা স্মরণ করিয়ে নীরজাকে চিঠি লেখে। সেই চিঠির ছত্রে ছত্রে ধরা পড়েছিল সরলার প্রতি আদিত্যের অনুরাগ। তীব্র মানসিক আঘাতে দীর্ণ নীরজা আশ্রয় নেয় ঠাকুরঘরে। তারপর একদিন আদিত্যের ফিরে আসার খবর পেয়ে নীরজাও ঠাকুরঘর থেকে বেরিয়ে রমেনের মাধ্যমে সরলাকে ডেকে পাঠায়। সরলাকে নিজের গয়না পরিয়ে দেয়। কিন্তু বিবেকের দংশনে সরলা একটি চুরির অভিযোগ মাথায় নিয়ে কারাবরণ করে। আদিত্য আবার ফিরে আসে নীরজার জীবনে। কিছুদিন পরে খালাস পেয়ে ফিরে আসে সরলাও। সরলাকে দেখে রাগে ফেটে পড়ে নীরজা। সহ্য করতে না পেরে তক্ষুনি মৃত্যু হয় তার।
২০০৮ গ্রীষ্মকালীন অলিম্পিকে সাঁতার – পুরুষদের ৪ x ২০০ মিটার ফ্রিস্টাইল রিলে

২০০৮ অলিম্পিক গেমসে পুরুষদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১২ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় একটি দলের চারজন সাঁতারুর প্রত্যেক সাঁতারুকে পুলটি চারবার পার করতে হয়।
মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।
ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতে আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।
<nowiki>*</nowiki> যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
যুদ্ধাপরাধ

যুদ্ধাপরাধ হচ্ছে কোন যুদ্ধ বা সামরিক সংঘাত চলাকালে কোন ব্যক্তি কর্তৃক বেসরকারী জনগণের বিরুদ্ধে সংগঠিত, সমর্থিত ও নির্দিষ্ট সংজ্ঞায়িত অপরাধ কর্মকাণ্ডসমূহ। আন্তর্জাতিক মানবাধিকার আইন অনুসারে যুদ্ধকালীন সংঘাতের সময় বেসরকারী জনগনকে খুন, লুন্ঠন, ধর্ষণ; কারাগারে অন্তরীন ব্যক্তিকে হত্যা; নগর, বন্দর, হাসপাতাল কোন ধরনের সামরিক উস্কানি ছাড়াই ধ্বংস প্রভৃতি যুদ্ধাপরাধ হিসেবে বিবেচিত হয়। ১৮৯৯ ও ১৯০৭ সালের "হেগ কনভেনশন" সর্বপ্রথম যুদ্ধাপরাধ সংক্রান্ত আইনসমূহ লিপিবদ্ধ করে। দ্বিতীয় বিশ্বযুদ্ধে সংগঠিত হওয়া "নূরেমবার্গের হত্যাকাণ্ড ও অপরাধ" বিচার সবচেয়ে আলোচিত যুদ্ধাপরাধ বিচার। আধুনিক যুদ্ধাপরাধের সংজ্ঞা প্রদানের ক্ষেত্রে ১৯৪৫ সালের "লন্ডন ঘোষণা"কে আদর্শ হিসেবে ধরা হয়।
১৪৭৪ সালে হলি রোমান সাম্রাজ্যে জার্মান ও আলসেইক সেনাবাহিনীর কমান্ডার পিটার ভন হ্যাজেনব্যাকের যুদ্ধাপরাধ বিচারের জন্য বিশেষ ট্রাইবুনাল গঠিত হয়। এই ট্রাইবুনালকে আন্তর্জাতিকভাবে প্রথম যুদ্ধাপরাধের বিচারের স্বীকৃতি দেয়া হয়।
প্রথম বিশ্বযুদ্ধে যুদ্ধাপরাধের জন্য ১৯২১ সালে কতিপয় জার্মান সামরিক বাহিনীর কমান্ডারকে জার্মান সুপ্রীম কোর্টে বিচারের মুখোমুখি করা হয়।
১৯৪৫ সালের ৮ আগস্ট প্রকাশিত "লন্ডন ঘোষণা"তে নূরেমবার্গের গণহত্যার বিচার সংক্রান্ত ধারাতে যুদ্ধাপরাধ সর্ম্পকে বিস্তারিত বর্ণনা করা হয়। নূরেমবার্গের বিচার কয়েকটি সামরিক ট্রাইবুন্যালের সমন্বয়ে ১৯৪৫-১৯৪৬ সালে সংগঠিত হয়। এই বিচার জার্মানির বেভারিয়াতে নূরেমবার্গের বিশেষ আদালতে করা হয়। ২৪ জন গ্রেফতার হওয়া নাৎসি জার্মানের নেতার বিরুদ্ধে অভিযোগপত্র গঠন করা হয়। ১৯৪৫ থেকে ১৯৪৯ সাল পর্যন্ত কয়েকটি ধাপে নূরেমবার্গ আন্তর্জাতিক আদালতে নাৎসী যুদ্ধাপরাধীদের বিচার করা হয়। যাদেরকে আদালতে হাজির করা হয় তাদের শাস্তি দেয়া সম্ভব হলেও পলাতকদের গ্রেফতারের পর বিচারের রায় কার্যকর হয়।
নুরেমবার্গ ট্রায়াল হচ্ছে দ্বিতীয় বিশ্বযুদ্ধের পর ১৯৪৫-১৯৪৬ সালে জার্মানির বাওয়ারিয়া রাজ্যর নুরেমবার্গ শহরে অনুষ্ঠিত বিচার প্রক্রিয়ার নাম।
মালাধর বসু

মালাধর বসু গুণরাজ খাঁ মধ্যযুগীয় বাঙালি কবি। তিনি ছিলেন পঞ্চদশ শতাব্দীর একজন কবি। তিনি প্রথম বাংলা ভাষায় "ভাগবত পুরাণ" বা "ভাগবত" অনুবাদ করেন। তার অনূদিত কাব্যটির নাম "শ্রীকৃষ্ণবিজয়"। মালাধর বসুই ভাগবতের প্রথম অনুবাদক। তার আগে অন্য কোনো ভাষায় ভাগবত অনূদিত হয়নি।
কেদারনাথ ভক্তিবিনোদ প্রথম কবির জন্মস্থান কুলীনগ্রামে গিয়ে কবির জীবন সম্পর্কে কিছু কিছু তথ্য সংগ্রহ করে আনেন। এছাড়া "শ্রীকৃষ্ণবিজয়" গ্রন্থের আরম্ভে ও শেষে কবি তার আত্মপরিচয় দিতে গিয়ে কিছু কথা লিখেছেন। এই সব সূত্র থেকে মালাধর বসুর জীবন সম্পর্কে কিছু বিচ্ছিন্ন ও বিক্ষিপ্ত তথ্যের সন্ধান পাওয়া যায়।
মালাধর বসু অধুনা পশ্চিমবঙ্গের বর্ধমান জেলার মেমারির নিকটবর্তী কুলীনগ্রামে এক অভিজাত কায়স্থ পরিবারে জন্মগ্রহণ করেন। তার বাবার নাম ছিল ভগীরথ বসু, মায়ের নাম ছিল ইন্দুমতী দেবী। কুলীনগ্রাম বৈষ্ণব সম্প্রদায়ের একটি গুরুত্বপূর্ণ সাংস্কৃতিক কেন্দ্র। এই গ্রামে মালাধর বসুর বংশধরেরা আজও বাস করেন। মালাধর ছিলেন পণ্ডিত ব্যক্তি। তিনি বৈষ্ণব সাহিত্য ও পুরাণ নিয়ে যথেষ্ট পড়াশোনা করেছিলেন।
মালাধর বসু গৌড়ের কোনো এক সুলতানের উচ্চপদস্থ কর্মচারী ছিলেন। ঐতিহাসিকদের অনুমান, এই সুলতান সম্ভবত রুকনুদ্দিন বরবক শাহ। ১৪৭৩ সালে তিনি ভাগবত পুরাণের বিষয়বস্তু অবলম্বনে "শ্রীকৃষ্ণবিজয়" কাব্য রচনা শুরু করেন। কাব্য রচনার শেষ হয় ১৪৮০ সালে। এই কাব্যের অপর নাম ছিল "গোবিন্দমঙ্গল"। শ্রীকৃষ্ণবিজয় রচনা করে তিনি গৌড়ের সুলতানের কাছ থেকে গুণরাজ খাঁ উপাধি পান। মালাধর বসুর অনেকগুলি ছেলে ছিল। তার দ্বিতীয় পুত্রের নাম ছিল সত্যরাজ খাঁ। সত্যরাজের পুত্র রামানন্দ ছিলেন চৈতন্য মহাপ্রভুর পার্ষদ। অন্যমতে, রামানন্দ ও সত্যরাজ খাঁ একই ব্যক্তি।
জাতীয় চলচ্চিত্র পুরস্কার (বাংলাদেশ)

জাতীয় চলচ্চিত্র পুরস্কার বাংলাদেশের চলচ্চিত্রের একমাত্র রাষ্ট্রীয় ও সর্বোচ্চ চলচ্চিত্র পুরস্কার। ১৯৭৫ সাল থেকে এই পুরস্কারটি প্রদান করা হচ্ছে। ২০০৯ সালে প্রথম "আজীবন সম্মাননা পুরস্কার" চালু করা হয়।
পুরস্কারটি প্রথম ১৯৭৫ সালে প্রদান করা হয়। বাংলাদেশ সরকার চলচ্চিত্র শিল্পের বিকাশ ও উন্নয়নে উল্লেখযোগ্য অবদানের জন্য ব্যক্তিবিশেষকে এবং শ্রেষ্ঠ চলচ্চিত্র ও প্রামাণ্যচিত্রকে জাতীয় চলচ্চিত্র পুরস্কার প্রদান করে থাকে। ১৯৭৫ সাল থেকে, "জাতীয় চলচ্চিত্র পুরস্কার" একটি বড় ইভেন্ট যা বর্ণাঢ্য কর্মসূচি, নৃত্য ও সঙ্গীতের মাধ্যমে প্রতি বছর আয়োজন করা হয়।
১৯৮১ সালে কোন পুরস্কার দেয়া হয়নি কারণ জুরি বোর্ড কোন চলচ্চিত্রকে পুরস্কার পাওয়ার যোগ্য মনে করেনি। এছাড়া ২০০৮ সালে সরকার একসাথে ৪ বছরের জাতীয় চলচ্চিত্র পুরস্কার ঘোষণা করে (২০০৪, ২০০৫, ২০০৬ ও ২০০৭)।
পুরস্কার হিসেবে আঠারো ক্যারেট মানের পনের গ্রাম স্বর্ণের একটি পদক, পদকের একটি রেপ্লিকা, একটি সম্মাননাপত্র দেওয়া হয়। আজীবন সম্মাননাপ্রাপ্তকে এক লাখ টাকা দেয়া হয়। শ্রেষ্ঠ পূর্ণদৈর্ঘ্য চলচ্চিত্র প্রযোজক ও শ্রেষ্ঠ স্বল্পদৈর্ঘ্য চলচ্চিত্র প্রযোজককে ৫০ হাজার টাকা করে দেওয়া হয়। এছাড়া শ্রেষ্ঠ প্রামাণ্য চলচ্চিত্র প্রযোজক, শ্রেষ্ঠ চলচ্চিত্র পরিচালককে ৫০ হাজার টাকা ও অন্যান্য ক্ষেত্রে ত্রিশ হাজার টাকা করে দেওয়া হয়। পরবর্তীতে পুরস্কারের নগদ অর্থের পরিমাণ বৃদ্ধি করা হয়। ২০১৯ সালের নভেম্বর মাস থেকে আজীবন সম্মাননাপ্রাপ্তকে তিন লাখ টাকা , শ্রেষ্ঠ প্রযোজক ও পরিচালক প্রত্যেকে ২,০০,০০০ টাকা, এবং অন্যান্যদের ১,০০,০০০ টাকা প্রদান করা হয়।
</div>
"জননী" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রীর জন্য শাবানাকে নির্বাচন করা হলেও তিনি সে পুরস্কার গ্রহণ করেননি। ১৯৮২ সালে 'বড় ভালো লোক ছিল' ছবির জন্য শ্রেষ্ঠ সংলাপ রচয়িতার পুরস্কার পেলেও তা গ্রহণ করেননি সৈয়দ শামসুল হক। সুবর্ণা মুস্তাফা ১৯৮৩ সালে শ্রেষ্ঠ পার্শ্ব অভিনেত্রীর জন্য পুরস্কার পেয়েও তা নেননি। 'নতুন বউ' চলচ্চিত্রে অভিনয়ের জন্য তাকে এ পুরস্কার দেওয়া হয়েছিল। ১৯৯০ সালে গোলাম মুস্তফাকে 'ছুটির ফাঁদে' ছবিতে অভিনয়ের জন্য শ্রেষ্ঠ পার্শ্ব অভিনেতার জন্য পুরস্কার দেওয়া হলেও তিনি তা ফিরিয়ে দিয়েছিলেন। ২০১৮ সালে 'কমলা রকেট' চলচ্চিত্রে শ্রেষ্ঠ কৌতুক অভিনেতা হিসেবে মনোনীত হন মোশাররফ করিম কিন্তু তিনি তা গ্রহণ করেননি।
আব্দুস সাত্তার খান

আব্দুস সাত্তার খান (১৯৪১ - ৩১শে জানুয়ারি, ২০০৮) বাংলাদেশের একজন বিখ্যাত মহাকাশ গবেষক। কর্মজীবনে তিনি নাসা, ইউনাইটেড টেকনোলজিসের প্র্যাট এন্ড হুইটনি এবং অ্যালস্টমে (সুইজারল্যান্ড) কাজ করেছেন।
আব্দুস সাত্তার ১৯৪১ ব্রাহ্মণবাড়িয়া জেলায় নবীনগর উপজেলার খাগাতুয়া গ্রামে জন্মগ্রহণ করেন। তিনি রতনপুর উচ্চ বিদ্যালয় এবং কুমিল্লা ভিক্টোরিয়া কলেজে পড়াশোনা করেন। তিনি ঢাকা বিশ্ববিদ্যালয়ে রসায়ন বিভাগ থেকে ১৯৬২ সালে স্নাতক (সম্মান) এবং ১৯৬৩ সালে স্নাতকোত্তর ডিগ্রি অর্জন করেন। এরপর তিনি ঢাকা বিশ্ববিদ্যালয়ে রসায়ন বিভাগে প্রভাষক হিসেবে যোগ দেন। তিনি ১৯৬৪ সালে অক্সফোর্ড বিশ্ববিদ্যালয়ে ডক্টরেট করতে যান এবং ১৯৬৮ সালে রসায়নের উপর ডক্টরেট ডিগ্রি অর্জন করেন। এরপর তিনি দেশে ফিরে এসে ঢাকা বিশ্ববিদ্যালয়ে রসায়ন বিভাগে সহযোগী অধ্যাপক হিসেবে যোগদান করেন। ঐ বছরই তিনি ধাতব প্রকৌশল নিয়ে গবেষণা করার জন্য যুক্তরাষ্ট্র গমন করেন।
তিনি নাসা ইউনাইটেড টেকনোলজিস এবং অ্যালস্টমে কাজ করার সময়ে ৪০টিরও বেশি সংকর ধাতু উদ্ভাবন করেছেন। এই সংকর ধাতুগুলো ইঞ্জিনকে আরো হালকা করেছে, যার ফলে উড়োজাহাজের পক্ষে আরো দ্রুত উড্ডয়ন সম্ভব হয়েছে এবং ট্রেনকে আরো গতিশীল করেছে। তার উদ্ভাবিত সংকর ধাতুগুলো এফ-১৬ ও এফ-১৭ যুদ্ধবিমানের জ্বালানি সাশ্রয়ে গুরুত্বপূর্ণ ভূমিকা রেখেছে। তিনি ফ্লোরিডা স্টেট ইউনিভার্সিটির যন্ত্রকৌশল বিভাগের অধ্যাপক হিসেবে কাজ করেছেন।
আব্দুস সাত্তারের গবেষণা এবং মহাকাশে তার প্রয়োগের জন্য তিনি নাসা, আমেরিকান বিমানবাহিনী, ইউনাইটেড টেকনোলজি এবং অ্যালস্টম থেকে অসংখ্য পুরস্কার লাভ করেন। তিনি ব্রিটেনের রয়েল সোসাইটি অব কেমিস্ট্রির একজন পেশাদার রসায়নবিদ এবং নির্বাচিত ফেলো। তিনি স্বীকৃতি হিসেবে ২০০৫ সালে যুক্তরাজ্য থেকে পেশাজীবী বিজ্ঞানী হিসেবে রয়েল সোসাইটি অব কেমিস্ট্রি এবং এর আগে ১৯৯৬ সালে যুক্তরাজ্যের রয়েল সোসাইটি অব কেমিস্ট্রি থেকে ফেলো নির্বাচিত হন। যুক্তরাষ্ট্রের সোসাইটি অব মেটালসেরও সদস্য তিনি। ১৯৮৬ সালে যুক্তরাষ্ট্রের যুদ্ধবিমান এফ-১৫ ও এফ-১৬-এর ইঞ্জিনের জ্বালানি খরচ কমানোয় বিশেষ অবদান রাখার জন্য পান ইউনাইটেড টেকনোলজিস স্পেশাল অ্যাওয়ার্ড। ১৯৯৪ সালে পান উচ্চগতিসম্পন্ন জেট বিমানের ইঞ্জিন ও ক্ষেপণাস্ত্র তৈরিতে অবদানের জন্য ‘ইউনাইটেড টেকনোলজিস রিসার্চ সেন্টার অ্যাওয়ার্ড অব এক্সিলেন্স’ পদক।
১৯৯৩ সালে পান ‘প্রাট অ্যান্ড হুইটনি’র বিশেষ অ্যাওয়ার্ড। পেশাদার বিজ্ঞানী থেকে অবসর নেওয়ার পরও তাঁর বিজ্ঞানের সেবা থেমে থাকেনি।
এই সময়ে আবদুস সাত্তার ফ্লোরিডা স্টেট ইউনিভার্সিটিতে যন্ত্র প্রকৌশল বিভাগের গবেষক ও ষাণ্মাসিক অধ্যাপক হিসেবে দায়িত্ব পালন করেন। এখানে কাজ করার সময় কার্বন ন্যানো টেকনোলজি-সম্পর্কিত বস্তুগত বিজ্ঞান ও জৈব রাসায়নিক প্রযুক্তির প্রয়োগের ওপর একটি গবেষণা প্রতিষ্ঠান প্রতিষ্ঠা করেন। এ জন্যই তাঁর নাম বিশেষভাবে উচ্চারিত হয় এই বিশ্ববিদ্যালয়ে।
আবদুস সাত্তার খান যুক্তরাষ্ট্রে বিভিন্ন ধরনের সেবামূলক কাজের সঙ্গেও যুক্ত ছিলেন। তিনি ফ্লোরিডায় বাংলাদেশি সংগঠনের প্রতিষ্ঠাতা এবং এশিয়ানদের স্থানীয় সংগঠক হিসেবে কাজ করেছেন। ১৯৯১ সালে বাংলাদেশের প্রলয়ংকরী বন্যার সময় তিনি রেডক্রসের মাধ্যমে ৬১ হাজার ডলার বাংলাদেশে পাঠান। তিনি টেক্সাসের লামার বিশ্ববিদ্যালয় ও ঢাকা বিশ্ববিদ্যালয়ের মধ্যে একটি যোগসূত্র স্থাপন করে দিয়েছেন, যার কারণে লামার বিশ্ববিদ্যালয়ে ঢাকা বিশ্ববিদ্যালয়ের স্নাতকোত্তর শিক্ষার্থীরা বিশেষ সুবিধা পেয়ে থাকেন।
তিনি ৩১টি প্যাটেন্টের অধিকারী।
১৯৯১ সালে বাংলাদেশের বন্যাদুর্গতদের জন্য ৬১,০০০ মার্কিন ডলার সংগ্রহ করেন এবং রেডক্রসকে দান করেন। তিনি ঢাকা বিশ্ববিদ্যালয় ও টেক্সাসের লামার বিশ্ববিদ্যালয়ের মধ্যে সহযোগিতা চুক্তি প্রতিষ্ঠা করেন।
হাউজি খেলা

হাউজি খেলা হচ্ছে এক ধরনের সম্ভাবনার একটি খেলা যেখানে খেলোয়াড়রা কার্ডে নম্বরগুলিকে চিহ্নিত করে যেমন নম্বরগুলি একজন কলার দ্বারা এলোমেলোভাবে ডাকা হয়, বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন।
যুক্তরাজ্যে পূর্বে খেলাটি হাউজি-ফাউজি নামে পরিচিত ছিল। এছাড়াও, কমনওয়েলথ রাষ্ট্রসমূহে খেলাটি বিঙ্গো নামে পরিচিত। কিন্তু, নিউজিল্যান্ড, ভারত এবং অস্ট্রেলিয়া প্রমূখ দেশসমূহে এটি হাউজি নামেই সর্বাধিক পরিচিত একটি অভ্যন্তরীণ খেলাবিশেষ। বাংলাদেশে হাউজি নামে ব্যাপক জনপ্রিয়। বিভিন্ন মেলা, সার্কাস, ক্লাব এবং সরকারি বেসরকারি প্রতিষ্ঠানের বার্ষিক বনভোজন সহ অনান্য অনুষ্ঠানে এই খেলাটির প্রচলন আছে। শীতকালে নভেম্বর থেকে ফেব্রুয়ারি পর্যন্ত বাংলাদেশে খেলাটি ব্যাপকভাবে চলে। এক সময় যাত্রা সার্কাসে ব্যাপকভাবে বাংলাদেশে বিনোদনের নামে হাউজি জুয়া হিসেবে চলতো। কিন্তু বর্তমানে বাংলাদেশে সার্কাস ও যাত্রাপালা বিলুপ্তপ্রায়। সেই সাথে ধর্মীয় ও সামাজিক বাধা নিষেধের কারণে বর্তমানে বাংলাদেশে বাণিজ্যিকভাবে হাউজি খেলা হয়না, ব্যতিক্রম ঢাকার অভিজাত ক্লাবগুলো।
খেলোয়াড়দের টিকেট কিনতে হয়। টিকেটে ৫ বা ৬ লাইনে ৯ বা ১০ করে খোপ থাকে। প্রতিটি লাইনে ৫ টি নম্বর থাকে ১ - ৯০ মধ্যে এলমেলো ভাবে থাকে।
যুক্তরাজ্যে বিঙ্গো বা হাউজি কার্ড আকৃতিতে থাকে, যা সচরাচর টিকেট হিসেবে অভিহিত করা হয়। এ টিকেটটি যুক্তরাষ্ট্রের বিঙ্গো কার্ড থেকে ভিন্ন হয়ে থাকে।
গেমটি একজন উপস্থাপক বা কলার সভাপতিত্ব করেন, যার কাজ হল নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করা এবং বিজয়ী টিকিট যাচাই করা। তারা প্রতিটি খেলা শুরু করার আগে পুরস্কার ঘোষণা করবে। 
প্রতিটি নম্বরে কল করার সাথে সাথে খেলোয়াড়রা তাদের টিকিটে এটি উপস্থিত আছে কিনা তা পরীক্ষা করে দেখেন। যদি এটি করে, তারা এটি চিহ্নিত করে। বিজয়ী প্রথম ব্যক্তি যিনি তাদের সমস্ত নম্বর চিহ্নিত করেন। অনেক সময়ে লাইন ভর্তি হলে কিছু পুরস্কার থাকে।
উপস্থাপক বা ডাককারী নম্বরগুলোকে সংরক্ষিত স্থান থেকে মাইকে বা উচ্চৈঃস্বরে ঘোষণা করেন। সাধারণতঃ নির্দিষ্ট নম্বরকে উপস্থাপনার পূর্বে কিছু বিবরণ বা ডাকনাম প্রদান করেন। তিনি ছন্দাকারে ১ থেকে ৯০ পর্যন্ত সংখ্যার বিভিন্ন ধরনের বিবরণ দেন যা বিভিন্ন ঐতিহাসিক প্রেক্ষাপট তুলে ধরার প্রচেষ্টা চালান। কয়েকটি ক্লাবে হাউজি উপস্থাপক নম্বরটি প্রকাশের লক্ষ্যে যখন ছড়ার মাধ্যমে বলতে থাকেন তখন অভিজ্ঞ জুয়ারী খুব দ্রুততার সাথে অপ্রকাশিত নম্বরটি তার টিকেটে পূর্বেই চিহ্নিত করে রাখতে সক্ষম হন। এর বিপরীতে নবীন খেলোয়াড়কে সম্পূর্ণ ছড়া ও নম্বর ঘোষণার জন্য অনেকাংশেই অপেক্ষা করতে হয়।
ছন্দগুলো হতে পারে জাতীয় বা আন্তর্জাতিক ইতিহাস, ঐতিহ্য,শিক্ষা সংষ্কৃতি,ব্যক্তিত্ব ও কৃর্তিত্ব, জীবনাচারণের সাথে প্রত্যক্ষ বা পরোক্ষভাবে সংশ্লিষ্ট সংখ্যা নিয়ে। হতে পারে কোন ছন্দ হাসার জন্য, কোন ছন্দ ভাবার জন্য আবার কোনটি হতে পারে, নিছক মজা করার জন্য।
২০০৮ গ্রীষ্মকালীন অলিম্পিকে সাঁতার – মহিলাদের ৪ x ২০০ মিটার ফ্রিস্টাইল রিলে

২০০৮ অলিম্পিক গেমসে মহিলাদের ৪×২০০মিটার ফ্রিস্টাইল রিলে বিভাগের প্রতিযোগিতা আগস্টের ১৩ (যোগ্যতাপর্ব) ও ১৪ (ফাইনাল) তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল প্রতিযোগিতা এবং সাঁতারুরা সাধারণতঃ ফ্রন্ট ক্রল সাঁতার কাটেন। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় চারজন সাঁতারুর প্রত্যেককে পুলটি চারবার পার করতে হয়। প্রথম সাঁতারু দেওয়াল ধরার পরেই অন্য সাঁতারু জলে ঝাঁপাতে পারে; ফলে এই প্রতিযোগিতায় পারস্পরিক বোঝাপড়ার গুরুত্ব অপরিসীম।
ফাইনাল ছাড়া সর্বমোট দু'টি হিট অনুষ্ঠিত হয় এবং প্রতিটিতেই সর্বোচ্চ সংখ্যক আটটি দল অংশগ্রহণ করেন। একক হিটের ফলের ওপর কোনো দলের অগ্রবর্তী হওয়া নির্ভর করে না। সামগ্রিক ভাবে সেরা সময় করা ৮টি দল নিয়ে ফাইনাল হিট হয়। সেখানে অবশেষে এই আটটি দল পদকের উদ্দেশ্যে প্রতিদ্বন্দ্বিতা করে। ফাইনালে একটি দলে সদস্য বদল হতে পারে।
মোট ১৬টি NOC এই বিভাগে প্রতিদ্বন্দ্বিতা করে। এই ১৬টি NOC-এর মধ্যে ২০০৭ বিশ্ব অ্যাকুয়াটিক্স চ্যাম্পিয়নশিপেসেরা সময় করা ১২টি দল ছিল; সেই সঙ্গে ছিল যোগ্যতা নির্ণায়ক পর্বে সেরা সময় করা প্রথম ৪টি দল।
১৯৯৬সালে এই বিভাগের সংযুক্তির পর এবারই প্রথম যুক্তরাষ্ট্রের দলের বদলে অন্যদল হিসাবে অস্ট্রেলিয়া বিজয়ী হয়।
<nowiki>*</nowiki> যে সকল সাঁতারু শুধুমাত্র হিটে অংশগ্রহণ করেছিলেন এবং সেই সুবাদে পদক জিতেছিলেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
জাক দেরিদা

জাক দেরিদা (, ; ১৫ জুলাই ১৯৩০ – ৯ অক্টোবর ২০০৪) বিংশ শতাব্দীর একজন ফরাসি দার্শনিক। বিশ শতকের দ্বিতীয়ার্ধে পৃথিবীর চিন্তাশীল মনিষীদের মধ্যে তিনি ছিলেন খ্যাতির শীর্ষে। তিনি ফ্রান্স শাসিত আলজেরিয়ায় জন্মগ্রহণ করেন। তার প্রবর্তিত তত্ত্ব অবিনির্মাণ বা ডিকন্সট্রাকশন নামে অভিহিত। তার চিন্তা ও বিশ্লেষণ উত্তরাধুনিক দর্শনের সাথে জড়িত এবং দার্শনিক অভিমুখ উত্তর কাঠামোবাদী (post-structuralist) কাজ হিসেবে পরিগণিত। দেরিদা তার বিভিন্ন বক্তৃতায় ও লেখায় কাঠামোবাদের (structuralism) নানা দুর্বলতা, অসঙ্গতি ও অপর্যাপ্ততা চিহ্নিত করেছেন।
দেরিদা ১৯৩০ খ্রিষ্টাব্দের ১৫ই জুলাই তৎকালীন ফ্রান্স অধ্যুষিত আলজেরিয়ার আলজিয়ার্স নগরীর এল বিয়ার শহরতলিতে এক ইহুদি পরিবারে জন্মগ্রহণ করেন। তার শৈশব কেটেছিল মুসলিম-প্রধান আলজিরিয়ায়। সেখানে শৈশবেই সাম্প্রদায়িক ভেদাভেদের শিকার হতে হয়েছে স্কুলে ভর্তি করে তাকে সেখান থেকে বের করে দেওয়া হয় সাত শতাংশের বেশি ইহুদি ছাত্র নেয়া যাবে না এই সূত্র প্রয়োগ করে। অন্য দলে গিয়েও টিকতে পারেননি অসহনীয় জাতি-বিদ্বেষের জন্য।
তিনি রলাঁ বার্থ, জাক লাকাঁ, লুসিয়ঁ গোল্ডমান, জঁ-পল ভেরনা, ত্রিস্তান তোদোরব এবং জঁ ইপ্পোলিত - প্রমুখ নামজাদা বিদ্বান ও বুদ্ধিজীবীদের সমসাময়িক বা সান্নিধ্যধন্য। সামাজিক বিশ্লেষণের ক্ষেত্রে দেরিদা আর বিনির্মাণ (ডিকনস্ট্রাকশন) সমার্থক। দেরিদা মূলত কাজ করেছেন ভাষা নিয়ে। ‘মানববিদ্যার চিহ্ন ও ক্রীড়া’ শীর্ষক প্রবন্ধের মাধ্যমে জাক দেরিদা বিশ্বদরবারে স্বীকৃতি ব্যাপক লাভ করেন। ষাটের দশকে কাঠামোবাদের পরিবর্তিত রূপ উত্তর-কাঠামোবাদ যা তাত্ত্বিকদের কাছে অধিকতর গ্রহণযোগ্য। আর এতে দেরিদারই অবদান সর্বাধিক।
অগ্রণী ব্যাংক পিএলসি

অগ্রণী ব্যাংক পাবলিক লিমিটেড কোম্পানি (এবিপিএলসি) বাংলাদেশের অন্যতম রাষ্ট্রায়ত্ব বাণিজ্যিক ব্যাংক।
১৯৭১ সালের ১৬ ডিসেম্বর মহান মুক্তিযুদ্ধের মাধ্যমে স্বাধীন ও সার্বভৌম বাংলাদেশ প্রতিষ্ঠা লাভের পর বাংলাদেশ ভূখণ্ডে অবস্থিত সকল ব্যাংককে জাতীয়করণের আওতায় আনা হয়। এই প্রেক্ষাপটে ব্যাংকটি ১৯৭২ সালের ২৬শে মার্চ (বাংলাদেশ ব্যাংকস জাতীয়করণ আদেশ ১৯৭২ পিও নং ২৬) অধ্যাদেশের মধ্য দিয়ে সাবেক হাবিব ব্যাংক লিমিটেড ও সাবেক কমার্স ব্যাংক লিমিটেড এর বাংলাদেশ ভূখণ্ডে অবস্থিত শাখা এবং সমুদয় দায় ও সম্পদ সমন্বয়ে অগ্রণী ব্যাংক একটি রাষ্ট্রীয় বাণিজ্যিক ব্যাংক হিসেবে প্রতিষ্ঠিত হয়। অগ্রণী ব্যাংক শুরুতে ৫ কোটি টাকার অনুমোদিত মূলধন ও ১ কোটি টাকার পরিশোধিত মূলধন নিয়ে যাত্রা শুরু করে। পরবর্তীকালে ২০০৭ সালের ১৭ই মে তা পাবলিক লিমিটেড কোম্পানিতে পরিণত হয়।
অগ্রণী ব্যাংকের কার্যক্রম পরিচালনার দায়িত্বে রয়েছে ১০ সদস্যবিশিষ্ট একটি পরিচালনা পর্ষদ যার প্রধান একজন চেয়ারম্যান। বর্তমানে (প্রেক্ষিত ২০২২) অগ্রণী ব্যাংকের চেয়ারম্যান ডঃ জায়েদ বখত এবং ব্যবস্থাপনা পরিচালক ও সিইও মোঃ মুরশেদুল কবীর।
বাংলাদেশের বিভিন্ন স্থানে এই ব্যাংকের ১১টি সার্কেল অফিস, হেড অফিসে ৩৬ টি বিভাগ, ৩৬টি কর্পোরেট শাখাসহ ৫৩টি আঞ্চলিক অফিস এবং ৪৩টি অনুমোদিত পরিবেশক (Authorized Dealer-AD) শাখা সহ ৯৬২টি শাখা রয়েছে। অগ্রণী ব্যাংকে অনলাইন ব্যবস্থাপনায় ব্যাংকিং কার্যক্রম পরিচালিত হয়। অগ্রণী ব্যাংকে বর্তমানে অনলাইন শাখার সংখ্যা ৯৬২টি।
২৮ ফেব্রুয়ারি ২০১০ সালে অগ্রণী ব্যাংক বাংলাদেশের রাষ্ট্রায়ত্ত্ব ব্যাংকগুলোর মধ্যে প্রথম ইসলামী ব্যাংকিং ইউনিট চালু করে।
বাংলাদেশ সেনাবাহিনীর স্তরবিন্যাসের তালিকা

বাংলাদেশ সেনাবাহিনীর আঞ্চলিক কমান্ড ও স্তরবিন্যাসগুলো নিম্নরূপ:
এবং বাংলাদেশ সেনাবাহিনীর সকল প্রশিক্ষণ কেন্দ্র